**Vedtægt for samarbejde**

**om**

(fx fælles medarbejdere, fælles administration)

(Model B)

# Aftalens parter og grundlag

## Samarbejdsaftalen indgås mellem (Navn) Menighedsråd og (Navn) Menighedsråd.

## Aftalen er indgået i henhold til § 43 i bekendtgørelse nr. 1299 af 8. november 2023 af lov om menighedsråd.

# Formål

## Formålet med samarbejdet er:

*Eksempler:*

* *at styrke de driftsmæssige og administrative opgaver,*
* *at opnå en fleksibel anvendelse af de fælles ressourcer i sognene*
* *at skabe en attraktiv arbejdsplads, med et højt fagligt niveau og mulighed for faglig sparring, og/eller*
* *at reducere de nuværende udgifter til vikardækning*

# Samarbejdets indhold

## Dette samarbejde indebærer, at menighedsrådene i fællesskab varetager (fx den samlede organist og kirketjener) funktion i sognene.

## *Tilvalg:*

## *Samarbejdet omfatter herudover de personaleadministrative opgaver for det personale, der er omfattet af samarbejdet.*

# Fællesudvalg

## Samarbejdet udmøntes via et fællesudvalg.

## Udvalget består af de til enhver tid siddende (fx kontaktpersoner, formænd) fra hvert menighedsråd.

## Udvalget varetager den fulde ledelseskompetence i forhold til personalet på de samarbejdende menighedsråds vegne, herunder kompetencen til at lede- og fordele arbejdet, give instruktioner, sikre afholdelse af APV og MUS samt ansætte og afskedige nye medarbejdere.

## Der vælges en fælles kontaktperson, som varetager opgaven på de samarbejdende menighedsråds vegne. (Dette kræver dispensation fra menighedsrådsloven af Kirkeministeriet).

# Personaleforhold

## Alle medarbejdere bevarer deres ansættelse i hvert deres menighedsråd.

## *Tilvalg:*

## *Som daglig leder for de fælles medarbejdere udpeges (titel), som er ansat ved (Navn) menighedsråd.*

# Finansiering

## Samarbejdets økonomi administreres gennem (navn) menighedsråds kirkekasse.

* Afregningen foregår over ligningen til (navn) menighedsråds kirkekasse efter nedenstående fordelingsnøgle, *eller*
* De deltagende menighedsråd deler driftsudgifterne mellem sig. De øvrige menighedsråds andel af udgifterne indbetales til (navn) menighedsråd.

## Fordelingen af udgifterne sker ved:

*Eksempler:*

* *En fast fordelingsnøgle på (antal)% til (navn) menighedsråd og (antal)% til (navn) menighedsråd, eller*
* *betaling/refusion for budgetterede udgifter fordelt efter hver kirkes faktiske forbrug. Fordelingen sker på baggrund af det årlige regnskab i (måned). I regnskabet indgår fx udgifter til løn, timeforbrug og øvrige udgifter.*

## Hvert år udarbejder det fælles udvalg et budget og et regnskab for samarbejdet, som foreligges menighedsrådene. (Kasseren/regnskabsføreren/den daglige leder) udarbejder kvartalsvise budgetopfølgninger til det fælles udvalg. Eventuelle løbende tilpasninger af budgettet forudsætter enighed (i udvalget, blandt rådene).

## Fælles indkøb af kontorfaciliteter og arbejdsredskaber tilhører de samarbejdende menighedsråd i fællesskab. Der føres inventarliste herover.

## (Navn) menighedsråd stiller (lokaler) til rådighed for samarbejdet. (Navn) menighedsråd kompenseres:

*Eksempler:*

* *gennem en anslået lejeværdi på (kr.), der indgår i det årlige regnskab, eller*
* *ikke herfor.*

## Hvis der opstår længerevarende sygdom blandt medarbejdere, der er omfattet af samarbejdet:

*Eksempler:*

* *afholder denne medarbejders egen arbejdsgiver de fulde omkostninger til dækning af en vikar, da en sådan udgift ikke må belaste samarbejdet, eller*
* *aftales det, at alle menighedsråd i samarbejdet afholder en del af de ekstra omkostninger jf. udgiftsfordelingen i pkt.6.2.*

# Tilsyn

## De deltagende menighedsråd fører tilsyn med dette samarbejde og at vilkårene i denne vedtægt overholdes.

# Optagelse i samarbejdet

## Øvrige menighedsråd i provstiet kan optages i samarbejdet, såfremt de samarbejdende menighedsråd er enige om det.

## Ved menighedsråds optagelse i samarbejdet udarbejdes et tillæg til vedtægten.

# Uenighed om fortolkning af vedtægten

## Eventuelle uoverensstemmelser opstået mellem menighedsrådene om vilkårene for dette samarbejde søges først løst i samarbejde mellem menighedsrådene. Uenigheder kan indbringes for biskoppen.

# Ændringer i vedtægten

## Der kan foretages ændringer i vedtægten, såfremt de deltagende menighedsråd er enige herom.

# Udtræden og ophævelse af samarbejdet

## Et menighedsråd kan opsige sin deltagelse i samarbejdet med (fx 8 eller 12) måneders varsel (til udgangen af et regnskabsår). Et menighedsråd kan udtræde af samarbejdet med kortere varsel såfremt de øvrige menighedsråd samtykker heri.

## Et udtrædende menighedsråd vedbliver at hæfte for sin forholdsmæssige andel af de samlede udgifter på udtrædelsestidspunktet, indtil denne forpligtelse er afviklet.

## Ved opløsning af samarbejdet:

*Eksempler*

* *foretages en ligelig fordeling af kontorfaciliteterne og arbejdsredskaberne til hvert menighedsråd, eller*
* *foretages en fordeling af kontorfaciliteterne og arbejdsredskaberne på baggrund af fordelingsnøglen, eller*
* *sælges kontorfaciliteterne og arbejdsredskaberne – evt. til det ene menighedsråd – og indtægterne fordeles mellem menighedsrådene efter fordelingsnøglen i pkt. 6.2., eller*
* *tilfalder kontorfaciliteterne og arbejdsredskaberne (navn) menighedsråd.*

## Ved et menighedsråds udtræden af samarbejdet:

*Eksempler:*

* *foretages en værdiansættelse af kontorfaciliteterne og arbejdsredskaberne, og det udtrædende menighedsråd kompenseres for dette råds andel af den anslåede værdi efter fordelingsnøglen i pkt. 6.2., eller*
* *tilfalder alle værdier i samarbejdet de tilbageværende menighedsråd, så samarbejdet kan fortsætte uafhængigt af et råds udtræden.*

# Ikrafttræden og offentliggørelse

## Denne samarbejdsaftale træder i kraft den (dato).

## Vedtægten kan rekvireres fra de samarbejdende menighedsråd.

## Vedtægten offentliggøres på:

*Eksempler:*

## *(navn) Stifts hjemmeside (*[*www.xxx.dk*](http://www.xxx.dk)*)*

* *Kirkeministeriets hjemmeside (*[*www.km.dk*](http://www.km.dk)*), da der er søgt om dispensation til denne vedtægt.*

|  |  |
| --- | --- |
| Dato | Dato |
|  |  |
|  (formand) |  (formand) |

Bemærk at punkterne 2, 4 og 9 er valgfrie i vedtægten. Resten er obligatorisk.

Dvs. at vedtægten *skal* indeholde oplysninger om, hvilke menighedsråd der deltager i samarbejdet, hvad samarbejdet vedrører, finansieringen af samarbejdet, tilsyn, vilkår for andre menighedsråds optagelse i samarbejdet, afgørelse om uenighed om vedtægtens fortolkning, vilkår for ophævelse af samarbejdet og om, hvor vedtægten er offentliggjort, og hvorfra den kan rekvireres.